
Z A P I S N I K
s ročišta za glavnu raspravu koje je održano 16. rujna 2024. 
na Trgovačkom sudu u Rijeci


	Prisutni od strane suda:
	Pravna stvar:

	Sutkinja:
	Tužitelj: Matija Kolić iz Pule 

	Ema Brdovčak
	               

	
	Tuženik: BAGER COMMERCE d.o.o. u stečaju Čavle 

	Zapisničar:
	                

	Renata Valić
	Radi: nedopustivosti ovrhe




Sudac otvara pripremno ročište u 11:00 sati i objavljuje predmet raspravljanja.
Rasprava je javna.

Utvrđuje se kako su na današnje ročište pristupili:
Za tužitelja: Nataša Glavaš, odvjetnica u Puli, u zamjenu za Radivoja Maćešića-Biscuolia, odvjetnika u Puli, zamjenička punomoć u spisu
Za tuženika: Laura Brajković, odvjetnica u Rijeci, u zamjenu za Marka Udiljaka, odvjetnika u Splitu, zamjenička punomoć u spisu


	Utvrđuje se da je pristupila uredno pozvana stalna sudska vještakinja Bojana Galinac.

Pun. tužitelja ističe da ustraje kod tužbe i tužbenog zahtjeva u cijelosti, kod svih do sada iznesenih navoda i kod podnesaka. Napominje kako nema primjedbi na nalaz i mišljenje vještaka. 

	Pun. tuženika ističe da ustraje kod odgovora na tužbu i kod svih do sada istaknutih navoda te kod primjedbi na nalaz i mišljenje vještaka iz podneska od 1. srpnja 2026. 

	Sud donosi
r j e š e n j e

	Provest će se dokaz usmenim iznošenjem vještačkog nalaza i mišljenja.

	Vještak Bojana Galinec (OIB: 44373834286) od oca Tripka, po zanimanju dipl.oecc, s boravištem u Puli, na adresi Vlaška 24, rođena u Puli, nesrodna, upoznata s predmetom i propisno upozorena u smislu odredbe čl. 258. ZPP-a izjavljuje:

	Što se tiče primjedbi tuženika navodim da sam iste uvažila u skladu s nalogom suda te se isto odnosi na pravno pitanje. Što se tiče izvršenih uplata pojedinačno po ovršenicima koje su naplaćene putem FINE u ovršnom postupku Ovrv-913/2015 navodim da sam u tabeli broj 1 posebnog nalaza prikazala pojedinačno po datumima, iznosima zapljene i pojedinačno po ovršenicima. Isto tako u toj istoj tabeli izvršila sam zbroj svih izvršenih uplata pojedinačno po datumima te sam u tabeli broj 2 izvršila izračun duga uvažavajući sve izvršene uplate u zbroju koje sam izračun izvršila u tabeli broj 1 i primjenom instituta iz čl. 172. ZOO-a izvršila uračunavanje uslijed čega mi je na dan 29. ožujka 2026. ostao dug u ukupnom iznosu od 74.256,05 eura koji se odnosi na iznos obračunate a ne podmirene zatezne kamate od 7.336,31 eura obračunate za razdoblje od 5. veljače 2024. do 28. ožujka 2026. i iznos od 66.920,28 eura na ime glavnog duga u okviru kojeg je ostala nepodmirena dio presuđene glavnice na kojem teče kamata za daljnje razdoblje od 29. ožujka 2026. Na stranicama 2-4 osnovnog nalaza u prikazima broj 1, broj 2, broj 3 i broj 4 prikazala sam iznose koje je rješenjem o ovrsi Općinskog suda u Puli posl.br. Ovr-2813/13 od 10. ožujka 2015. u razdoblju od siječnja do listopada 2014. tuženik naplatio od ovršenika te je navedenom rješenjem o ovrsi od 10. ožujka 2015. sud naložio da ovrhovoditelj ovdje tuženik te iznose vrati ovršenicima a obzirom da ja nisam imala saznanja da li je tuženik te iznose u skladu s rješenjem o ovrsi vratio ili nije a radi se o naplati ukupnog iznosa od 9.798,83 eura pa uključili se isto u izračun na izračun na ime podmirenja duga na dan 29. ožujka 2026. ostaje ukupan dug od 64.457,22 eura i to iznos na ime obračunate zatezne kamate od 7.336,31 eura i iznos od 57.120,91 eura na ime glavnice, odnosno za taj iznos je direktno umanjena glavnica i to onaj dio na koju temeljem presude nije uređen tijek zatezne kamate a ovo stoga što su te uplate izvršene prije uređenja tijeka zatezne kamate na djelomični iznos glavnice i to od 25. ožujka 2015. nadalje a uplate su vršene u razdoblju od 31. siječnja 2014. do 30. listopada 2014. Napominjem da sam točkom 6, 7 i 8 osnovnog nalaza navela da je FINA izvršila prekomjernu naplatu troškova odnosno od svakog ovršenika zaplijenila je iznos troškova određen rješenjem o ovrsi broj Ovrv-913/2015 od 15. travnja a koje su ovršenici trebali platiti solidarno, znači svako po 123,57 eura te sam iz ukupne zapljene pojedinačno po ovršenicima isključila naplatu u visini određenoj od strane suda od 123,57 eura a prekomjerni iznos od 370,71 eura po svakom ovršeniku što za njih četiri ukupno iznosi 1.482,84 eura ukalkulirala u ukupne uplate kojima sam zatvarala dug ovršenika. Dakle, u ovršnom postupku su se osim glavnice namirivali i troškovi postupka. Troškovi postupka se prvi zapljenjuju sukladno čl. 172. ZOO-a te su troškovi postupka podmireni. 

	Pun. tužitelja izjavljuje da nema pitanja za vještaka.

	Na poseban upit pun. tuženika zašto je u dopuni nalaza i mišljenja vještakinja navela da je riječ o ovjerenim potvrdama o zaprimljenim uplatama ističem da kao što sam navela u zagradi u dopuni nalaza i mišljenja a to je zato jer su sve te potvrde potpisane. Pritom nisam se bavila tko ih je potpisivao i radi li se o vjerodostojnim potpisima jer to nije stvar financijskog vještaka. 
	Na daljnji upit pun. tuženika jesu li sve potvrde kojima sve vještakinja koristila u dopuni nalaza i mišljenja bile dovoljno čitko napisane i je sli se vještakinja morala služiti drugom dokumentacijom u spisu da bi utvrdila sadržaj tih potvrda ističem da su bile dovoljno čitko napisane. S time da su neke potvrde dane i u duplo, za isti novac. Primjerice, postoji potvrda na dan 10. prosinca 1997. primitka iznosa od 5.000,00 DEM te na istoj je naveden primitak od 8. siječnja 1998. 5.000,00 DEM i 29. siječnja 1998. 5.000,00 DEM. Potom postoji identična potvrda s tom razlikom što je na njoj još nadodan 10. ožujka 1998. iznos od 5.000,00 DEM. Vještakinja dostavlja u spis te potvrde koje su dane u duplo. 
Na poseban upit suda ističem da kada sam radila dopunski nalaz i mišljenje nisam uzimala u obzir te duple iznose već samo jedan iznos koji se ponavlja. Zato sam to i primijetila. 
	Na daljnji upit pun. tuženika poznaje li vještakinja talijanski jezik a s obzirom na to da je dio tih potvrda na talijanskom ističem da poznajem. 
	Na daljnji upit pun. tuženika koliki bi bio iznos uplata koje su dane izvan ovršnog postupka i koje nisu evidentirane na tim potvrdama na talijanskom jeziku ističem da se radi o iznosu od 135.000,00 DEM. Također bih htjela napomenuti da se u tabeli broj 1 dopunskog nalaza da je omaškom navedeno da je uplata izvršena 10. prosinca 1997. u iznosu od 5.000,00 DEM u tabeli broj 1 navedeno da je ista izvršena putem općeg deviznog naloga a ispravno treba stajati da se radi o ovjerenoj potvrdi o primitku novca odnosno o gotovinskoj uplati. Isto tako na upit suda a sada provjerom sam utvrdila da sam greškom napisala da je uplatu izvršio Josip Kolić a ispravno treba stajati Kožljan Josip. Dakle, proizlazi da je o ukupno izvršenih uplata koje su bile predmet dopune nalaza u ukupnom iznosu od 155.000,00 DEM koje su prikazane u tabeli broj 1 iznos od 20.000,00 DEM je uplaćeno u korist Ortisa od strane Kožljan Josipa i to putem banke za što postoje potvrde o izvršenom plaćanju izdane od Riječke banke tzv. nalog 11 a isto se odnosi na uplate izvršene u razdoblju od 8. kolovoza 1997.do 17. studenoga 1997.  a uplate izvršene od 10. prosinca 2017. do 17. veljače 2000. ukupno iznose 135.000,00 DEM i iste su izvučene iz ovjerenih potvrda o primitku novca i koje potvrde su sve sastavljene na talijanskom jeziku. 

	Pun. tuženika izjavljuje da nema više pitanja za vještaka.

	Vještakinja izjavljuje da nema više što iskazati i ne traži trošak za pristup na današnje ročište.

	Pun. tužitelja predlaže a s obzirom na tuženikovo osporavanje potpisa na izvršenim potvrdama o uplatama da sud u daljnjem tijeku postupka provede dokaz vještačenjem po vještaku grafološke struke. Naime, tuženik je osporio da je predmetne potvrde potpisao Adelchi Ortis pa predlaže vještačenje njegovog potpisa na predmetnim potvrdama. 

	Pun. tuženika ističe da ustraje u navodima iz podneska od 1. srpnja 2026. te posebno navodima da su isprave na stranom jeziku te da se nisu smjele uzeti u obzir, da su nečitke te da je potrebno provesti grafološko vještačenje radi ranijeg osporavanja potpisa Adelchi Ortisa. 

Sud donosi
Rješenje

I.	Provest će se dokaz vještačenjem po vještaku grafološke struke.

II.	Nalaže se strankama da u roku od 15 dana uplate predujam za provođenje dokaza grafološkom vještačenjem u iznosu od po 500,00 eura svaka stranka, na prolazni depozit Trgovačkog suda u Rijeci koji se vodi kod Hrvatske poštanske banke d.d. Zagreb, br. HR5923900011300002703 s naznakom P-7/2024, te da dokaz o uplati dostave u spis, jer će u protivnom sud odustati od izvođenja tog dokaza (čl. 153. st. 3. ZPP-a).


Dovršeno u 11:55 sati


SUTKINJA:                                              
						STRANKE:



ZAPISNIČAR:

